Wysiging soos op 07:03, 12 Augustus 2016
Wysiging soos op 07:02, 12 Augustus 2016 (wysig)
Wysiging soos op 07:03, 12 Augustus 2016 (wysig) (maak ongedaan)
Die Richard stamvader is Thomas Bernardus Richardt wat in 1834 uit Oldenburg in Duitsland na die Kaap emigreer.<ref>Richard, Dirk Lewenskets Nasionale Afrikaanse Letterkundige Museum en Navorsingsentrum (NALN) Bloemfontein</ref>Dirk se pa was die grofsmid en wamaker Thomas Bernardus Richard (wat by die wamakery Retief en De Vil werk) en sy ma Wilhelmina Gysbertha Kotzé, wat as setter by die ''Paarl Post'' gewerk het. Sy laerskoolloopbaan bring hy deur by die destydse modelskool van die Paarlse Onderwyskollege.<ref>Nienaber, P.J,; Senekal, J.H en Bothma, T.C. "Mylpale in die geskiedenis van die Afrikaanse letterkunde" Afrikaanse Pers-Boekhandel Tweede hersiene uitgawe 1963</ref> Hy gaan dan na die Paarlse Gimnasium tot standerd agt, waarna sy ouers se finansiële probleme veroorsaak dat hy die huis moet verlaat.<ref>Nienaber, P.J. et al "Perspektief en Profiel" Afrikaanse Pers-Boekhandel Johannesburg Derde hersiene uitgawe 1969</ref> Hy gaan woon in Pretoria by sy ouer suster Marie, wat met 'n staatsamptenaar getroud was, en voltooi sy matriek in die eerste klas aan die Afrikaanse Hoër Seunskool in Pretoria. Daarna werk hy agt jaar lank by die Departement van Gesondheid in die Staatsdiens terwyl hy deeltyds studeer en die B.A.-graad, met hoofvakke Romeins-Hollandse Reg en Ekonomie, aan die Universiteit van Pretoria behaal. Op 31 Desember 1943 trou hy met Gertruida Sophia van Rooyen van Makwassie in die Wes-Transvaal. Uit hierdie huwelik word twee dogters, Riëtte en Lindè, gebore. Die gesin woon in Linden in Johannesburg.<ref>Kannemeyer, J.C. "Geskiedenis van die Afrikaanse literatuur 2" Academica, Pretoria, Kaapstad en Johannesburg Eerste uitgawe Eerste druk 1983</ref>
In Mei 1944 begin hy as joernalis by ''[[Die Vaderland]]'' in Johannesburg werk en beklee daarna die pos van assistent-redakteur van ''Die Brandwag''. In 1947 sluit hy by die redaksie van ''[[Dagbreek (Sondagkoerant)|Dagbreek en Sondagnuus]]'' aan, waar hy later nuusredakteur word.<ref>Kannemeyer, J.C. "Die Afrikaanse literatuur 1652-2004" Human & Rousseau Kaapstad en Pretoria Eerste uitgawe 2005</ref> Hy is redakteur van ''Die Brandwag'' vanaf 1954 tot 1957 en daarna tot 1962 hoof van publikasies by [[Afrikaanse Pers (1962) Beperk|Afrikaanse Pers Beperk]]. Vanaf 1962 tot 1970 is hy hoofredakteur van ''[[Dagbreek (Sondagkoerant)|Dagbreek]]'' (waarby ''[[Landstem]]'' ingelyf is) en vanaf 1972 tot 1979 hoofredakteur van ''[[Die Vaderland]]''. In 1961 besoek hy die Verenigde State van Amerika op 'n besoek wat deur die Amerikaanse regering gefinansier word en in 1978 bring hy 'n soortgelyke besoek aan Engeland.<ref>Mediamense: http://mediamense.co.za/wordpress/2016/01/11/dirk-richard-5/</ref>
Hy raak veral bekend vir die rubriek wat hy in ''Dagbreek'' onder die titel "''Na my mening''" skryf. In die konserwatiewe Perskor-groep met sy fanatiese ondersteuning van die regering se apartheidsbeleid en die Nasionale Party-leiers kry hy die wind van voor vir sy meer verligte benadering tot die Suid-Afrikaanse politiek.<ref>Gemelde voorvalle is uit Wolfram Zwecker se artikel in "Beeld" van 1 November 2010</ref> In 'n stadium word hy 48 uur gegee om die land te verlaat omdat 'n artikel oor die aankoop van vliegtuie deur Suid-Afrika van Frankryk in ''Die Vaderland'' verskyn, wat die voormalige staatspresident P.W. Botha gemeen het die land se veiligheid bedreig.<ref>Van Coller, H.P. (red.) "Perspektief en Profiel Deel I" J.L. van Schaik-Uitgewers Pretoria Eerste uitgawe 1998</ref> Een oggend vind hy 'n brief op die lessenaar in sy kantoor waarin hy as redakteur afgedank word. Aanleiding hiertoe was blykbaar 'n rubriek wat hy geskryf het waarin hy sy eie kabinet gekies het en vyf dienende ministers weggelaat het. Dan word hy deur [[Perskor]] getaak om twee belangrike projekte aan te pak, naamlik om 'n boek te skryf oor die geskiedenis van die Afrikaanse koerantwese in die Noorde van Suid-Afrika en om 'n spesiale studie te maak van die jongste politieke ontwikkelinge in Afrika. Hierdie projekte was egter eintlik om hom te onthef van sy redakteurskap.<ref>Sien die webwerf Mediamense: http://mediamense.co.za/wordpress/2016/01/11/dirk-richard-5/ asook http://mediamense.co.za/wordpress/2016/01/07/dirk-richard-2/</ref> Hy tree eindelik noodgedwonge in September 1981 af. Hy is op Saterdag 30 Oktober 2010 in sy huis in Linden in Johannesburg oorlede.<ref>Zwecker, Wolfram "Oudredakteur Dirk Richard sterf op 92" "Beeld" 1 November 2010</ref><ref>Anoniem "'n Afskeidsgroet aan Dirk Richard" "Die Transvaler" 11 April 1981</ref>